L 209/56
LV
Eiropas Savienības Oficiālais Vēstnesis
10.8.2022.
— **** AD 2.19. punktu aizstāj ar šādu: “****AD 2.19.
Radionavigācijas un nosēšanās līdzekļi Sīks ar instrumentālo pieeju un lidlauka rajona procedūrām saistīto lidlauka radionavigācijas un nosēšanās līdzekļu apraksts, tostarp: 1.
a) līdzekļu veids; b) attiecīgā gadījumā – magnētiskā deklinācija ar precizitāti līdz tuvākajam grādam; c) atbalstīto darbību veids attiecībā uz ILS/MLS/GLS, pamata GNSS un SBAS; d) ILS klasifikācija; e) iekārtu klasifikācija un nolaišanās iekārtu apzīmējums(-i) saistībā ar GBAS; f) attiecībā uz VOR/ILS/MLS arī stacijas deklinācija ar precizitāti līdz tuvākajam grādam līdzekļa tehniskajai sakārtošanai; 2. vajadzības gadījumā – identifikācija; 3. frekvence(-es), kanāla numurs(-i), pakalpojuma sniedzējs un – attiecīgā gadījumā – atskaites trajektorijas identifikators(-i) (RPI); 4. attiecīgā gadījumā – ekspluatācijas laiks; 5. attiecīgā gadījumā – raidošās antenas atrašanās vietas ģeogrāfiskās koordinātas grādos, minūtēs, sekundēs un sekundes desmitdaļās; 6.
DME raidošās antenas pacēlums ar precizitāti līdz tuvākajiem 30 m (100 ft) un attāluma (precīzas) mērīšanas iekārtas (DME/P) pacēlums ar precizitāti līdz tuvākajiem 3 m (10 ft), GBAS atskaites punkta pacēlums ar precizitāti līdz tuvākajam metram vai pēdai un punkta elipsoidālais augstums ar precizitāti līdz tuvākajam metram vai pēdai; attiecībā uz SBAS – nosēšanās sliekšņa punkta (LTP) vai iedomātā skrejceļa sliekšņa (FTP) elipsoidālais augstums ar precizitāti līdz tuvākajam metram vai pēdai; 7. apkalpošanas rajona rādiuss no GBAS atskaites punkta ar precizitāti līdz tuvākajam kilometram vai jūras jūdzei; 8. piezīmes.
Ja viens un tas pats līdzeklis tiek izmantots gan vajadzībām maršrutā, gan lidlaukā, tad aprakstu sniedz arī ENR 4. sadaļā.
Ja zemes funkcionālā papildinājuma sistēma (GBAS) apkalpo vairākus lidlaukus, līdzekļa aprakstu sniedz par katru lidlauku.
Ja iekārtu ekspluatē cita iestāde, nevis izraudzītā iestāde, piezīmju ailē norāda ekspluatētājiestādes nosaukumu.
Piezīmju ailē norāda iekārtas pārklājuma zonu.”; — **** AD 2.22. punktu aizstāj ar šādu: “**** AD 2.22.
Lidojumu procedūras Nosacījumu un lidojuma procedūru, tostarp radara procedūru un/vai ADS-B procedūru, kas noteiktas, pamatojoties uz gaisa telpas organizāciju lidlaukā, sīks apraksts.
Lidlauka ierobežotas redzamības procedūru (LVP) sīks apraksts, ja šādas procedūras ir noteiktas, tostarp: 1. skrejceļš(-i) un ar to saistītais aprīkojums, ko atļauts izmantot, ja LVP ir spēkā, tostarp ekspluatācijai ar ekspluatācijas kredītpunktiem ar RVR, kas mazāks par 550 m, ja piemērojams; 2. noteikti meteoroloģiski apstākļi, kad tiek uzsāktas, izmantotas un izbeigtas LVP; 3.
LVP izmantojamo zemes marķējumu/apgaismojuma apraksts; 4. piezīmes.”;